การดูแลตนเองและป้องกันออคคิวลาร์ไมเกรน มีอะไรบ้าง
อาการการมองเห็นผิดปกติจาก Ocular migraine/ออคคิวลาร์ไมเกรนที่พบได้บ่อย มีดังนี้

1. มองเห็นแสงแฟลซในลูกตา

2. มองเห็นเส้นซิกแซกในลูกตา

3. มองภาพบิดเบี้ยวไปจากปกติ

4. มีจุดมืดในลูกตา

5. เห็นภาพค่อยๆมืดลงหรือกระพริบเหมือนดวงดาวในลูกตา
อนึ่ง อาการทั้งหมดดังกล่าวจะเกิดเป็นกับตาเพียงตาข้างเดียว โดยจะรู้ว่าเป็นเพียงข้างเดียวจากการลองปิดตาข้างหนึ่ง ถ้าปิดตาข้างปกติก็จะมีอาการดังกล่าว แต่ถ้าปิดตาข้างผิด ปกติก็จะไม่มีอาการ

ปัจจัยกระตุ้นให้เกิดออคคิวลาร์ไมเกรนที่พบได้ คือ

1. ความเครียด

2. การสูบบุหรี่ การดื่มเครื่องดื่มแอลกอฮอล์

3. การออกกำลังกายอย่างหนัก

4. ความดันโลหิตที่สูงมาก

5. ทานยาเม็ดคุมกำเนิดนานหลายปี

6. การงอคอ/ก้มคอมากๆ การกดนวดหรือบิดหมุนคอ ที่ส่งผลต่อหลอดเลือดบริเวณคอ

7. ผู้อยู่ในที่สูงๆ นานๆ

8. ภาวะอดอาหารที่ทำให้น้ำตาลในเลือดต่ำ

9. มีภาวะขาดน้ำ

เมื่อเคยมีอาการของออคคิวลาไมเกรน อาการอาจเกิดเป็นซ้ำได้อีก ซึ่งการดูแลตนเองและการป้องกันการเกิดออคคิวลาร์ไมเกรน จะเช่นเดียวกัน คือ การหลีกเลี่ยงปัจจัยกระตุ้น ซึ่งที่สำคัญ ได้แก่
- ปฏิบัติตามแพทย์พยาบาลแนะนำ
- กินยาที่แพทย์สั่งให้ครบถ้วน ไม่ขาดยา
- รักษาควบคุมโรคไมเกรนให้ได้ดี
- ควบคุมรักษาโรคประจำตัวอื่นๆ ให้ได้ดี
- รักษาสุขภาพกายและสุขภาพจิต ไม่เครียด
- ไม่สูบบุหรี่ เลี่ยงควันบุหรี่
- ไม่ดื่มเครื่องดื่มแอลกอฮอล์
- ไม่ออกกำลังกายหักโหม
- ไม่ขึ้นไปอยู่ในที่สูงๆ
- ดื่มน้ำสะอาดให้พอเพียงไม่ให้เกิดภาวะขาดน้ำ
- ไม่อดอาหารจนเกิดภาวะน้ำตาลในเลือดต่ำ
- ไม่ดื่มเครื่องดื่มมีคาเฟอีน เช่น ชา กาแฟ โคล่า
- สังเกตเสมอว่า กิน (รวมถึงอาหารและทุกอย่างที่บริโภค) ดื่มอะไรแล้วเกิดอาการ ให้หลีกเลี่ยงสิ่งนั้นๆ
- พบแพทย์/ไปโรงพยาบาลตามนัดเสมอ
- พบแพทย์/ไปโรงพยาบาลก่อนนัด เมื่อมีอาการผิดปกติ
2.จักษุวิทยา (จักษุวิทยา) - Ophthalmology